Az Eurovíziós Dalfesztiválon a dalt először a május 18-án rendezett első elődöntőben adták elő, a fellépési sorrendben utolsóként, az ukrán Go A "Shum" című dala után. Az elődöntőből az első helyezettként sikeresen továbbjutottak a május 22-i döntőbe, ahol fellépési sorrendben hatodikként léptek fel, az orosz Manizha "Russian Woman" című dala után és a portugál The Black Mamba "Love Is on My Side" című dala előtt. A szavazás során a zsűri szavazáson összesítésben harmadik helyen végeztek 208 ponttal (Norvégiától és Svédországtól maximális pontot kaptak), míg a nézői szavazáson tizennegyedik helyen végeztek 47 ponttal, így összesítésben 255 ponttal a verseny hetedik helyezettjei lettek. A döntőben 2013 óta először végeztek a legjobb tízben.